stanford-oval/wikipedia huggingface dataset:
Trocadero

Trocadero tai Trocadéro voi tarkoittaa ainakin seuraavia:
Isla del Trocadero, saari Cádizin edustalla Espanjassa
Trocaderon linnake, Isla del Trocaderolla aikanaan sijoinnut linnake
Trocaderon taistelu, linnakkeen hallinnasta käyty taistelu Ranskan Espanjan-sotaretkellä vuonna 1823
Trocadéro, epävirallinen nimitys Chaillot’n kukkulaa ympäröivälle alueelle Pariisissa
Place du Trocadéro, aukio Pariisissa
Palais du Trocadéro, entinen näyttely- ja museorakennus Pariisissa
Jardins du Trocadéro, puisto Pariisissa
Trocadéron metroasema, metroasema Pariisissa
Trocadero, ruotsalainen virvoitusjuoma
Trocadero (Reckless), vuonna 1935 valmistunut yhdysvaltalainen elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Trocadero”, voi hakea sivunnimihaulla, laajalla sivunnimihaulla tai tekstihaulla.
Torsten Lindberg

Torsten Oskar Lindberg (15. kesäkuuta 1876 Ristiina – 16. huhtikuuta 1934 Tampere) oli suomalainen henkikirjoittaja. Suomen sisällissodan aikana Lindberg oli yksi Suinulan verilöylystä hengissä selvinneistä ja hän julkaisi tapauksesta silminnäkijäkuvauksen 1921.
Lindbergin vanhemmat olivat insinööri Oskar Ferdinand Lindberg ja Ida Sofia Östling. Hän pääsi ylioppilaaksi 1894 (Läroverket för gossar och flickor) ja harjoitti sitten jonkin aikaa lääketieteen opintoja.
Lindberg koki hengellisen herätyksen ja hän oli 1900-luvun alussa Suomen Vapaakirkon saarnaajana muun muassa Viipurissa ja Mikkelissä. Hän toimi avustusten jakajana Pohjois-Suomessa vuosien 1901–1902 katovuosien aikana. Hän oli Koivulan kasvatuslaitoksessa vt. apulaisopettajana 1903 ja sittemmin hän omisti hieromalaitoksen Tampereella. Lindberg oli Tampereen kaupungin köyhäinhoidon esimiehenä 1906–1918 ja hän toimi näihin aikoihin myös opettajana Suomen Vapaakirkon lähetyksen Saarnaajakoulussa Tampereella. Hän otti Tampereen köyhäinhoidossa käyttöön ns. Elberfeld-järjestelmän, joka koostui 250 vapaaehtoisen piirimiehen verkostosta. Viimeksi hän oli Tampereen kaupungin henkikirjoittajana vuodesta 1918 lähtien kunnes hän joutui ottamaan eron virasta sairauden takia. Lindberg toimi myös voimistelunopettajana tamperelaisissa kouluissa ja hän koetti edistää miekkailuharrastusta kaupungissa. Lindberg kuoli 57-vuotiaana pitkälliseen sairauteen.
Torsten Lindberg oli naimisissa vuodesta 1903 Hanna Georgina Schultzin (k. 1928) kanssa.
Teoksia

Suinulan murhenäytelmä; suom. Heikki Koivula. Tekijä, Tampere 1921 (Teos digitoituna Heldassa (Työväenliikkeen kirjasto))
Tomb Raider (täsmennyssivu)

Tomb Raider tarkoittaa seuraavia asioita:
Tomb Raider -videopelisarja:
Tomb Raider (1996)
Tomb Raider II (1997)
Tomb Raider III (1998)
Tomb Raider: The Last Revelation (1999)
Tomb Raider Chronicles (2000)
Tomb Raider: The Angel of Darkness (2003)
Tomb Raider: Legend (2006)
Tomb Raider: Anniversary (2007)
Tomb Raider: Underworld (2008)
Tomb Raider (2013)
Rise of the Tomb Raider (2015)
Tomb Raider -elokuvat:
Tomb Raider (2001)
Lara Croft Tomb Raider: Elämän lähde (2003)
Tomb Raider (2018)
Tomb Raider, vuosina 1997–2005 ilmestynyt sarjakuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tomb Raider”, voi hakea sivunnimihaulla, laajalla sivunnimihaulla tai tekstihaulla.
Troijan sota (elokuva)

| Troijan sota> Trojan War |
| --- | --- |

Ohjaaja:  George Huang
Käsikirjoittaja:  Andy Burg Scott Myers
Tuottaja:  Charles Gordon
Säveltäjä:  George S. Clinton
Kuvaaja:  Dean Semler
Leikkaaja:  Ed Marx
Pääosat:  Will Friedle Jennifer Love Hewitt Marley Shelton
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Daybreak
Levittäjä:  Warner Bros. Netflix
Ensi-ilta:  1997
Kesto:  84 min.
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Troijan sota (Trojan War) on vuonna 1997 valmistunut yhdysvaltalainen komediaelokuva. Elokuvan ohjasi George Huang ja pääosassa näyttelivät Will Friedle ja Jennifer Love Hewitt.
Näyttelijät

| 0 | 1 | 2 |
| --- | --- | --- |
|  Will Friedle  | … |  Brad Kimble   |
|  Jennifer Love Hewitt  | … |  Leah Jones   |
|  Marley Shelton  | … |  Brooke Kingsley   |
|  Danny Masterson  | … |  Seth   |
|  Jason Marsden  | … |  Josh   |
|  Eric Balfour  | … |  Kyle   |
|  Jennie Kwan  | … |  Trish   |
|  Charlotte Ayanna  | … |  Nina   |
|  Lee Majors  | … |  Officer Austin   |
|  John Finn  | … |  Ben Kimble   |
|  Wendie Malick  | … |  Beverly Kimble   |
|  Lobo Sebastian  | … |  Lead Homeboy   |
|  Paulo Tocha  | … |  Janitor   |
Tirvan rautatie

Tirvan rautatie oli vuonna 1904 avattu noin viiden kilometrin pituinen 600 mm:n raideleveydelle rakennettu kapearaiteinen rautatie, joka kulki Kaipiaisten rautatieasemalta Tirvan Pajukoskelle. Pajukoskella sijaitsivat insinööri Knut August Palmbergin vuonna 1890 perustamat vesisaha, höyläämö ja kimröökitehdas. Tirvalla sijaitsi myös 1906–1912 Suomen Myllykivitehdas Oy ja vuosina 1913–1919 teknokemiallinen tehdas. Jälkimmäisen siirryttyä Voikoskelle, muutti sen tiloihin ryynilaitos, joka toimi siellä vuoteen 1928 asti. Alueella oli myös vuonna 1913 valmistunut sähkövoimala. Tirvan tehtaat siirtyivät 1928 Enso-Gutzeit Oy:n haltuun ja sen jälkeen vain saha ja höyläämö olivat toiminnassa vuonna 1947 sattuneeseen tulipaloon saakka. Kapearaiteisen radan raiteet on purettu ilmeisesti 1950-luvulla, mutta vanha ratalinja erottuu yhä maastossa. Myös veturitalli on säilynyt keskellä metsää.
Kalusto

Tirvan radalla käytettiin aluksi vaunujen vetämiseen hevosia ja sittemmin radalle hankittiin englantilaisvalmisteinen moottoriveturi josta luovuttiin ennen vuotta 1910 ja noin vuonna 1917 se siirtyi Enso-Gutzeitin Kotkan tehtaille. Radalla oli sen jälkeen höyryveturina Tampella 175/1911 ja Enso-Gutzeitin hankittua Tirvan tehtaat radalla käytettiin vuosina 1930–1935 Pankakosken tehtaalta lainattua höyryveturia 5 (Baldwin 17346/1900).
Tanskan kansanpuolue

| Tanskan kansanpuolue> Dansk Folkeparti |
| --- | --- |
  
  
  
Perustettu:  6. lokakuuta 1995
Puheenjohtaja:  Morten Messerschmidt
Ideologia:   kansalliskonservatismi   arvokonservatismi   oikeistopopulismi 
Poliittinen kirjo:  oikeisto
Jäsenmäärä:  n. 14 000 (2014)
Kansankäräjät:  7 / 179 (2022)
Euroopan parlamentti:  1 / 14 (2019)
Alueet:  4 / 205 (2021)
Kunnat:  79 / 2 436 (2021)
Kansainväliset jäsenyydet:  – ID
Nuorisojärjestö:  Tanskan kansanpuolueen nuoret
Kotisivu:  www.danskfolkeparti.dk
Infobox OKNimi-testi OK: 
Morten Messerschmidtin EU-vaalimainos vuonna 2014.
Tanskan kansanpuolue (tansk. Dansk Folkeparti) on tanskalainen puolue, joka on aatteeltaan kansalliskonservatiivinen ja oikeistopopulistinen. Kansanpuolueen nykyinen puheenjohtaja on Morten Messerschmidt.Tanskan kansanpuolueen perustivat vuonna 1995 Edistyspuolueen jäsenet Pia Kjærsgaard, Kristian Thulesen Dahl, Poul Nødgaard ja Ole Donner. Kansanpuolue on toiminut oikeistolaisten vähemmistöhallitusten tukipuolueena vuosina 2001–2011 ja uudelleen 2015–2019.  Vuoden 2022 kansankäräjävaaleissa DF menetti 11 paikkaa ja kutistui 2,6 prosentin kokoiseksi marginaalipuolueeksi.
Politiikka

Tanskan kansanpuolue jatkoi poliittisesti 1980-luvulla edistyspuolueen valloittanutta maahanmuuttokriittistä linjaa. Poliittisesti puolue sijoittuu oikeistoon, sillä puolue kannattaa kovempia rangaistuksia, vähemmän integraatiota ja maahanmuuttoa eikä se ole perinteisesti arvottanut ympäristöpolitiikkaa korkealle prioriteeteissaan. Tulonjakopoliittisesti Tanskan kansanpuolue on siirtynyt kohti poliittista keskustaan sanoutuen irti Glistrupin edistyspuolueen uusliberalistisesta asemoinnista.
Tanskan kansanpuolue painotti alkuaikoina erityisesti maahanmuuttopoliittisia kysymyksiä ja kehitti hyvinvointipoliittisia linjauksia yhdessä Venstren ja konservatiivisen kansanpuolueen kanssa niin, että puolue toimi näiden tukipuolueena. Tanskan kansanpuolue on nostanut esiin myös vanhusten ja vammaisten asioita.
Tanskan kansanpuolueelle on ollut alusta saakka leimallista voimakas vastustus Euroopan unionia kohtaan. Puolue on esimerkiksi vaatinut Tanskan eroa Euroopan neuvoston ihmisoikeussopimuksesta, vastustanut liittymistä Euroopan talous- ja rahaliittoon sekä vastustanut Euroopan unionin puolustuspolitiikkaa. Puolue on pitänyt tavoitteenaan itsenäistä Tanskaa Naton yhteydessä. Brexitin valossa on ollut epävarmaa, jatkaako puolue työskentelyä Tanskan eroamiseksi Euroopan unionista.
Politiikka > Hallituksen tukipuolue

Vaikka Tanskan kansanpuolue ei ole ollut missään vaiheessa itse mukana hallituksessa, keskustaoikeistolaiset hallitukset ovat olleet riippuvaisia sen parlamentaarisesta tuesta. Näin oli myös vaalikauden 2015-2019 vallassa oilleen Lars Løkke Rasmussenin hallituksen kohdalla. Hallitus toteuttikin Tanskan kansanpuoleen linjan mukaista maahanmuuttopolitiikkaa. Tanskan maahanmuuttopolitiikka on ollut erittäin tiukkaa; burkan käyttö on kielletty, poliisille on annettu oikeus takavarikoda turvapaikkaa hakevien isot käteisvarat ja arvokorut, ulkomaalaisväestön asuttamille ongelmalähiöille on laadittu erillislait. Turvapaikkaa odottavien sosiaaliapuja on leikattu ja sidottu ne työvelvoitteeseen ja karkotusta odottaville suunniteltiin perustaa asumisyhteisö asumattomalle saarelle.
Tanskan muut valtapuolueet omaksuivat pitkälti Tanskan kansanpuolueen näkemykset maahanmuutosta. Sosiaalidemokraattien puheenjohtajaksi vuonna 2015 valittu Mette Frederiksen teki johtopäätöksen, että hallitsematon maahanmuutto luo sosiaalidemokraattien perinteiseen äänestäjäkuntaan turvattomuuden tunnetta, joka vie äänestäjiä demareilta oikeistopopulisteille. Niinpä Tanskan sosiaalidemokraattien omaksuma tiukka maahanmuuttopolitiikka ei eronnut enää millään kovin olennaisella tavalla oikeistopopulistien linjauksista. Sosiaalidemokraattien tiukkaa maahanmuuttolinjaa perusteltiin sillä, että hyvinvointivaltion ylläpito vaatii maahanmuuton voimakasta rajoittamista. Vaikka vuoden 2019 vaaleissa Tanskan kansanpuolue kärsi murskatappion, sikäli se oli laajemmassa katsannossa voittaja, että muut puolueet olivat omineet sen tiukan maahanmuuttopoliittisen linjan.
Historia > Kjærsgaardin kausi (1995–2012)

Tanskan kansanpuolueen perustamisen tausta on vuonna 1972 muodostetussa Edistyspuolueessa. Pia Kjærsgaard toimi edistyspuolueen ehdokkaana vaaleissa 1979 ja 1981, mutta hänet valitttiin vaaleissa vasta vuonna 1984. Mogens Glistrup ja Kjærsgaard edustivat poliittisesti kahta eri strategiaa Glistrupin kiristyslinjan ja Kjærsgaardin säästölinjan välillä. Erimielisyydet huipentuivat myrskyisään puoluekokoukseen syyskuussa 1995, jossa Kjærsgaardilaiset hävisivät taistelun puolueesta.
Tämän jälkeen Pia Kjærsgaard erosi edistyspuolueesta 6. lokakuuta 1995 ja perusti Tanskan kansanpuolueen yhdessä Poul Nødgaardin, Ole Donnerin ja Kristian Thulesen Dahlin kanssa. Puolue piti perustamiskokouksen 27. huhtikuuta 1996 ja noin kolmasosa edistyspuolueen jäsenistä siirtyi Tanskan kansanpuolueeseen. Tanskan kansanpuolue osallistui ensimmäisen kerran kansankäräjävaaleihin vuonna 1998 saaden vastaavan kannatuksen kuin edistyspuolue vuonna 1994. Vuosina 2001–2007 puolueen kannatus nousi noin 12–14 prosenttiin. Ensimmäisissä vaaleissa erityisesti sosiaalidemokraatit äänestivät Tanskan kansanpuoluetta.
Historia > Thulesen Dahlin kausi (2012–2022)

Vuonna 2015 Tanskan kansanpuolue saavutti Kristian Thulesen Dahlin johdolla kaikkien aikojen parhaan vaalituloksensa, kun se sai 21,1 % äänistä ja 37 edustajaa. Tanskan kansanpuolueesta tuli näin Tanskan suurin porvarillinen puolue ja kansankäräjien toiseksi suurin puolue sosiaalidemokraattien jälkeen. Vaalivoiton jälkeen puolueen odotettiin aloittavan hallitusyhteistyön Venstren kanssa, mutta puolue pääti jäädä hallituksen ulkopuolelle.
Vuoden 2019 kansankäräjävaaleissa puolueen kannatus puolittui. Kun puolue oli saanut vielä vuonna 2015 ääniä erityisesti vasemmistosta, menetti puolue nyt ääniä sekä venstrelle, sosiaalidemokraateille sekä kahdelle uudelle oikeistopuolueelle: Nye Borgerligelle ja Stram Kurssille.
Historia > Messerschmidtin kausi (2022–)

Vuoden 2022 kansankäräjävaaleissa puolue sai historiansa huonoimman vaalituloksen, eli 2,6 prosenttia äänistä ja viisi edustajaa. Puolue menetti pääasiassa ääniä Tanskademokraateille. Joulukuussa 2022 puolueen puheenjohtaja Morten Messerschmidt vapautettiin syytteistä koskien EU-varojen väärinkäyttöä. Vuoden 2023 alussa puolueen edustajien määrä nousi seitsemään, kun kaksi entistä Nye Borgerligen edustajaa: Mikkel Bjørn Sørensen ja Mette Thiesen, liittyivät puolueeseen.
Vaalihistoria > Kansankäräjät

| Vaalit | Johtaja | Kannatus> Äänet | Kannatus>  % | Paikat | +/– | Hallitus |
| --- | --- | --- | --- | --- | --- | --- |
| 1998 | Pia Kjærsgaard | 252 429 | 7,4 % | 13 / 179 | Uusi | Oppositio |
| 2001 | Pia Kjærsgaard | 413 987 | 12,0 % | 22 / 179 |  9 | Tukipuolue |
| 2005 | Pia Kjærsgaard | 444 947 | 13,3 % | 24 / 179 |  2 | Tukipuolue |
| 2007 | Pia Kjærsgaard | 479 532 | 13,8 % | 25 / 179 |  1 | Tukipuolue |
| 2011 | Pia Kjærsgaard | 436 726 | 12,3 % | 22 / 179 |  3 | Oppositio |
| 2015 | Kristian Thulesen Dahl | 741 746 | 21,1 % | 37 / 179 |  15 | Tukipuolue |
| 2019 | Kristian Thulesen Dahl | 308 513 | 8,7 % | 16 / 179 |  21 | Oppositio |
| 2022 | Morten Messerschmidt | 93 428 | 2,6 % | 5 / 179 |  11 | Oppositio |
Vaalihistoria > Euroopan parlamentti

| Vaalit | Kannatus> Äänet | Kannatus>  % | Paikat | +/– |
| --- | --- | --- | --- | --- |
| 1999 | 114 865 | 5,8 % | 1 / 16 | Uusi |
| 2004 | 128 789 | 6,8 % | 1 / 14 |  0 |
| 2009 | 357 942 | 15,3 % | 2 / 13 |  1 |
| 2014 | 605 889 | 26,6 % | 4 / 13 |  2 |
| 2019 | 296 978 | 10,8 % | 1 / 13 |  3 |
Merkittäviä henkilöitä > Puheenjohtajat

1995–2012: Pia Kjærsgaard
2012–2022: Kristian Thulesen Dahl
2022→ Morten Messerschmidt
Merkittäviä henkilöitä > Nykyiset kansanedustajat (2022–2026)

Alex Ahrendtsen
Pia Kjærsgaard
Peter Kofod Poulsen
Morten Messerschmidt
Mikkel Bjørn Sørensen (2023–)
Mette Thiesen (2023–)
Nick Zimmermann
Aiheesta muualla

Tanskan kansanpuolue (tanskaksi)
Trophy Hunter 2003

| Trophy Hunter 2003 |
| --- | --- |
Kehittäjä:  Southlogic Studios
Julkaisija:  Infogrames
Julkaistu:  2002
Ikäluokitus:  ESRB: T  Virheellinen ESRB-arvo
Alusta:  Windows
Lisää peliartikkeleitaVideopelien teemasivulla
Infobox OK  : 
Trophy Hunter 2003 on Southlogic Studiosin kehittämä metsästysaiheinen videopeli, jonka on julkaissut Infogrames vuonna 2002 Windowsille.
Samaan sarjaan kuuluu myös Deer Hunter.
Aiheesta muualla

Trophy Hunter 2003 MobyGamesissa (englanniksi)
Tirvan lava

| Tirvan lava |
| --- | --- |
Osoite:  Pasintie 210, 46430 Tirva
Sijainti:  Kouvola
Perustettu:  1955
Omistaja:  Tirvan Pamaus ja Tirvan Seudun Metsästysyhdistys
Tanssilattia:  366 m², 18-kulmio, puuta
Tanssikausi:  toukokuun loppu – elokuun loppu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tirvan lava on Valkealassa Kouvolassa, Kymenlaakson maakunnassa, sijaitseva tanssilava. Lavan omistavat urheiluseura Tirvan Pamaus ja Tirvan Seudun Metsästysyhdistys ry. Tirvan lava valmistui vuonna 1955 ja on siitä lähtien ollut jatkuvasti toiminnassa. Nykyisin lavalla tanssitaan toukokuusta elokuuhun. [lähde? ]
Aiheesta muualla

Tirvan lavan kotisivut
Trials & Tribulations

| Trials & Tribulations Bizzy Bone |
| --- | --- | --- |

Studioalbumin tiedot
 Äänitetty : 2006–2007
 Julkaistu: 11. syyskuuta 2007
 Tuottaja(t): Big Hollis, Vince V., Hella Tight
 Tyylilaji: midwest rap
 Kesto: 44.20
 Levy-yhtiö: Real Talk Entertainment
Bizzy Bonen muut julkaisut
| Evolution of Elevation 2006 | Trials & Tribulations 2007 | The Best of Bizzy Bone 2007 |
Trials & Tribulations on rap-artisti Bizzy Bonen kymmenes studioalbumi, joka julkaistiin 11. syyskuuta 2007.
Kappaleet

Ride to This (Intro) – 1.01
Explain to Me – 4.06
Let the Haters Know – 3.15 (feat. Aeileon El Nino & King Josiah)
You Don't Want It – 3.33
The Block – 4.59
Don't Ask Me Why – 4.54
Lookin the Same – 3.12
A Thugz Prayer – 0.49
Distant – 3.21 (feat. Aeileon El Nino)
I Don't Think You Know – 4.45
Mr. Coke Man – 4.05 (feat. Tha Realest)
Still Lookin the Same – 3.20 (feat. Tha Realest)
Don't Ask Me Why – 4.47 (Remix)
Trust & Believe (Outro) – 0.53
Listasijoitukset

| Lista | Sijoitus |
| --- | --- |
U.S. "Billboard" Rap Albums: 23[lähde? ]
U.S. Billboard Top R&B/Hip-Hop Albums: 46[lähde? ]
Timofei Mozgov

| Timofei Mozgov |
| --- | --- |
 Mozgov vuonna 2015.
Henkilötiedot
Koko nimi:  Timofei Pavlovitš Mozgov
Syntynyt: 16. heinäkuuta 1986 (ikä 38) Leningrad, Venäjän SFNT, Neuvostoliitto
Kansalaisuus:   Venäjä
Koripalloilija
Pelipaikka:  Sentteri
Pituus:  216 cm
Paino:  122 kg
Nyk. joukkue:  Orlando Magic
Sarja:  NBA
Pelaajaura
Seurajoukkueet
2004–2006 2006 2006–2010 2010–2011 2011–2015 2011 2015–2016 2016–2017 2017–2018 2018–:   LenVo  TsSK VVS Samara 2  Himki BK  New York Knicks  Denver Nuggets  Himki BK  Cleveland Cavaliers  Los Angeles Lakers  Brooklyn Nets  Orlando Magic
Maajoukkueet
2009–:   Venäjä
Aiheesta muualla
FIBA
| Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Maa:   Venäjä> Miesten koripallo. |
| --- | --- | --- | --- |
|  Pronssia | Lontoo 2012 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Liettua 2011 |  |  |
Timofei Pavlovitš Mozgov (ven. Тимофей Павлович Мозгов, s. 16. heinäkuuta 1986 Leningrad, Venäjän SFNT, Neuvostoliitto) on venäläinen koripalloilija, joka edustaa NBA-joukkue Orlando Magiciä.
Ura

Mozgov aloitti uransa toisella sarjatasolla pelanneessa LenVo Pietarissa kaudella 2004–2005. Hän edusti seuraa helmikuuhun 2006 saakka, jolloin hän siirtyi TsSK VVS Samara 2:een, joka pelasi myös toisella sarjatasolla. Mozgov teki Samarassa 4,8 pistettä ottelua kohden ja siirtyi kauden päätyttyä pääsarjatasolla pelanneeseen Himkiin. Kausi 2009–2010 oli Mozgovin viimeinen Himkissä. Hän teki 16:ssa Euroliiga-ottelussa keskimäärin 6,0 pistettä ottelua kohden. Heinäkuussa 2010 Mozgov teki New York Knicksin kanssa kolmivuotisen sopimuksen. Hän ei kuitenkaan edustanut seuraa koko kautta, vaan siirtyi helmikuussa Denver Nuggetsiin. Hän edusti loppukauden Denveriä, mutta siirtyi kesällä 2011 takaisin Himkiin NBA:n työsulun ajaksi.
Vuonna 2016 Mozgov voitti Cleveland Cavaliersissa NBA:n mestaruuden. Tämän jälkeen hän on pelannut Los Angeles Lakersissa, Brooklyn Netsissä sekä kesästä 2018 alkaen Orlando Magicissä.
Aiheesta muualla

Kuvia tai muita tiedostoja aiheesta Timofei Mozgov Wikimedia Commonsissa
Euroliigan pelaajaprofiili (englanniksi)
NBA:n pelaajaprofiili (englanniksi)
Venäjän joukkue – Koripallon EM-kilpailut 2011
4 Vorontsevitš |
5 Mozgov |
6 Bykov |
7 Fridzon |
8 Šved |
9 Šаbаlkin |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt
Venäjän joukkue – Kesäolympialaiset 2012
4 Šved |
5 Mozgov |
6 Karasjov |
7 Fridzon |
8 Kaun |
9 Voronov |
10 Hrjapa |
11 Antonov |
12 Monja |
13 Hvostov |
14 Ponkrašov |
15 Kirilenko |
Valmentaja Blatt
Cleveland Cavaliers – NBA:n mestari 2016
0 Kevin Love ·
1 James Jones ·
2 Kyrie Irving ·
4 Iman Shumpert ·
5 J. R. Smith ·
8 Matthew Dellavedova ·
9 Channing Frye ·
12 Jordan McRae ·
13 Tristan Thompson ·

14 Aleksandr Kaun ·
20 Timofei Mozgov ·
23 LeBron James ·
24 Richard Jefferson ·
30 Dahntay Jones ·
52 Mo Williams

Päävalmentaja Tyronn Lue 

Apuvalmentajat Bret Brielmaier · Jim Boylan · Larry Drew · Phil Handy · Mike Longabardi · Damon Jones · James Posey · Vitali Potapenko
Tropicana

Tropicana on yhdysvaltalainen yritys, jonka italialainen maahanmuuttaja Anthony Rossi (1900–1993) perusti vuonna 1947 Floridassa. Yhtiö on maailman suurin mehunvalmistaja ja tunnetaankin juuri tuoremehuistaan. Vuodesta 1998 se on ollut PepsiCon omistuksessa. Tropicanan päämaja sijaitsee Chicagossa.
Tropicana toimii 60 maassa. Suomessa sen jakelusta vastaa Orkla Suomi.
Aiheesta muualla

Tropicana.com (Arkistoitu – Internet Archive)
Tropicanan Suomen kotisivu
Trompe l’œil

Pere Borrell del Caso, Pakeneva kritiikki, 1874.
Trompe l’œil tarkoittaa katsojaa harhauttavan todellisuusvaikutelman luovaa maalausta tai arkkitehtonista teosta. Termillä viitataan maalaustaiteen tekniikoihin, jolla pyritään harhauttamaan katsojaa illuusion keinoin. Ranskankielinen termi merkitsee silmää harhauttavaa. Trompe l’œil kehittyi varhaisrenessanssin maalauksissa esiintyneistä yksityiskohdista suuriksi, arkkitehtuuriin liittyviksi elementeiksi.
Suuntaus kukoisti myös 1800-luvulla naturalismin ja realismin aikana. Nykyisin trompe l’œil  on yleisesti käytetty tehokeino muun muassa seinämaalauksissa ja museoiden dioraamoissa. Esimerkiksi tunnettu katutaiteilija Banksy käyttää tekniikkaa osassa teoksistaan.
Taustaa

Vastaava käsite on italiankielinen sotto in su eli di sotto in su (suom. alhaalta ylös). Se tarkoittaa illusionistista maalaustekniikkaa, jolla alhaalta käsin katsottavaksi tarkoitettujen kattomaalausten perspektiiviä tehostettiin. Sitä käytettiin Italian barokin freskojen kausina. Sen ensimmäisenä käyttäjänä pidetään Andrea Mantegnaa Camera degli Sposissa Mantovassa. Sen muita huomattavia käyttäjiä olivat Antonio da Correggio Parman tuomiokirkossa, Pietro da Cortona Palazzo Barberinissa ja Andrea Pozzo Sant’Ignazion kirkossa Roomassa.
Vaikka trompe l’oeil nimityksenä saikin alkunsa barokkiajalla, itse tekniikkaa käytettiin jo antiikin Kreikan ja Rooman seinämaalauksiin. Tyypillinen trompe l’oeil -seinämaalaus on ikkuna, ovi tai eteinen, joka luo optisen vaikutelman todellista laajemmasta tilasta.
Usein kerrottu kreikkalainen tarina kertoo kahden tunnustetun maalarin kilpailusta. Zeuksis kykeni tekemään niin vakuuttavan asetelman, että linnut tulivat nokkimaan siihen maalattuja viinirypäleitä. Hän pyysi sitten kilpakumppaniaan Parrhasiosta vetämään verhot maalauksensa edestä ja näin paljastamaan sen. Parrhasios voitti kilpailun, koska hänen maalauksensa oli itse verhot.
Trompe l’œil -teoksia

Andrea Pozzon maalaama kupoli Sant’Ignazion kirkossa, Roomassa.
Lonaton kirkko, Italia.
Villa d'Esten seiniä Tivolissa, Italiassa.
Villa Arconati di Castellazzo di Bollate, Italia, 1750.
Ambrosius Bosschaert, Kukkakimppu kaari-ikkunassa, 1618, Mauritshuis, Haag.
Gerard Dou, Taidemaalari, piippu ja kirja, noin 1654
Edward Collier, Sanomalehtiä, kirjeitä ja kirjoitusvälineitä puulaudalla, n. 1699.
Henry Fuseli, Trompe-l’œil , 1750.
Raphaelle Peale, Kylvyn jälkeen, 1823.
Seinämaalaus Solingenissa, Saksassa.
Banksy, Lovers, Bristol, Englanti.
Aiheesta muualla

Kuvia tai muita tiedostoja aiheesta Trompe l'œil  Wikimedia Commonsissa
International Trompe L’oeil Festival Lodin, Italia (italiaksi) (englanniksi)
Maalaustekniikat
| --- | --- |
Sideaineen mukaan::   Öljymaalaus  Temperamaalaus  Akvarelli  Akryyliväri  Fresko  Seccomaalaus  Kalkkimaalaus   Vahamaalaus  Guassi  Pastellimaalaus 
Maalauspohjan mukaan::   Seinämaalaus  Taulumaalaus  Miniatyyrimaalaus 
Värinlevitystavan mukaan::    Pastoosi  Laseeraus  Laveeraus   Impasto  Sumraus   Sgraffito 
Maalausjärjestyksen mukaan::   Alla prima  Grisaille  Kerrosmaalaus  Imprimituuri 
Maalaustyylin mukaan::    Chiaroscuro   Sfumato   Trompe l’œil  Kollaasi   Ulkoilmamaalaus
Triangle (The Beau Brummelsin albumi)

| Triangle The Beau Brummels |
| --- | --- | --- |

Studioalbumin tiedot
 Äänitetty : 1967
 Julkaistu: heinäkuu 1967
 Tuottaja(t): Lenny Waronker
 Tyylilaji: psykedeelinen rock, folkrock
 Kesto: 28.50
 Levymerkki: Warner Bros. (W 1692)
The Beau Brummelsin muut julkaisut
| Beau Brummels ’66 1966 | Triangle 1967 | Bradley’s Barnt 1968 |
Singlet albumilta Triangle
 ”Magic Hollow” Julkaistu: elokuu 1967
Triangle on The Beau Brummelsin albumi, joka julkaistiin vuonna 1967.